**Drumuri**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DRUMURI

- ronset -

Pe aceleași drumuri, ades ne întâlnim,

ne ocolim, ne depășim, fără să ne vedem

și doar arar noi ne dorim ca să ne revedem,

mereu și ieri și azi și mâine, o să fim.

Pe aceleași drumuri, noi toți hălăduim

de-a lungul vieții noastre, însă nu vedem,

că-i o roire fără rost în tot ce facem,

mereu și ieri și azi și mâine, o să fim.

Pe aceleași drumuri, noi acuma ne grăbim

și alergăm neosteniți precum un câine,

și alergăm grăbiți pentru o biată pâine,

mereu și ieri și azi și mâine, o să fim.

Până-ntr-o zi când ne oprim

și viața noi o părăsim.

Alexandrina Spânu - SPERANȚE